Rybewyse aanlyn is problematies | Netwerk24
Rybewyse aanlyn is problematies
Deur Gideon van Dyk, Kilnerpark 03 April 2019 00:00
Teen dié tyd is dit seker algemene kennis onder die publiek dat ’n aanlyn afspraak gemaak moet word om jou rybewys te hernu.
Jy gaan na https://on­line.natis.gov.za en kies die skakel “DL Card Renewal”. Dan selekteer jy die dienssentrum van jou keuse.
O gaats! Net om elke keer uit te vind “there are no slots available”. Daar is slegs enkele plekke by verafgeleë plekke. Daar is ook geen gerief om jou naam op ’n waglys te plaas nie. Jy word eenvoudig aangeraai om weer later te probeer.
Ek gaan een van die dae twee maande oorsee en as ek nie voor die tyd ’n afspraak kan kry nie, sal dit te laat wees by my terugkeer.
Die uiteinde sal wees dat ek genoop sal wees om sonder ’n geldige rybewys te bestuur. Wat het van ons eens doeltreffende land geword?